
Parlamentul  României

Camera  Deputaţilor

Comisia pentru Industrii şi Servicii

                                                                                             Bucureşti 06.05.2014

         Nr. 4c-3/164/2014

AVIZ

asupra propunerii legislative pentru modificarea şi completarea Legii nr.185/2013 privind amplasarea şi autorizarea mijloacelor de publicitate


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru administraţie publică şi amenajarea teritoriului, cu propunerea legislativă pentru modificarea şi completarea Legii nr.185/2013 pivind amplasarea şi autorizarea mijloacelor de publicitate, transmisă cu adresa nr.P.L.x238 din 28 aprilie 2014, înregistrată sub nr.4c-3/164 din 29 aprilie 2014.


Propunerea legislativă are ca obiect de reglementare modificarea şi completarea Legii nr.185/2013 privind amplasarea şi autorizarea mijloacelor de publicitate, în scopul acordării posibilităţii autorităţilor publice locale ca, prin regulamente proprii să reglementeze mai permisiv activitatea de panotaj publicitar, fără a mai exista obligaţia ca prin aceste regulamente să fie delimitate zonele de publicitate lărgită şi respectiv zonele de publicitate restrânsă.


Consiliul Legislativ a avizat favorabil propunerea legislativă cu avizul nr.1555/23.12.2013, cu observaţii şi propuneri care au fost însuşite parţial de iniţiatori.                                      


Guvernul prin avizul nr.284 din 14.02.2014 nu susţine propunerea legislativă deoarece, prin legislaţia actuală, autorităţile administraţiei publice locale au posibilitatea de a decide cu privire la relaxarea sau severitatea reglementărilor în materie.


Propunerea legislativă a fost respinsă de Senat în şedinţa din 23.04.2014.                                              

Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a dezbătut propunerea legislativă privind modificarea şi completarea Legii nr.185/2013 pentru amplasarea şi autorizarea mijloacelor de publicitate în şedinţa din data de 6.05.2014.

În urma dezbaterilor, membrii comisiei au hotărât în unanimitate, avizarea negativă a propunerii legislative pentru modificarea şi completarea Legii nr.185/2013 privind amplasarea şi autorizarea mijloacelor de publicitate.

Prin obiectul de reglementare şi conţinutul său, propunerea legislativă face parte din categoria legilor ordinare.

Potrivit prevederilor art. 75 alin. (1)  din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Camera decizională pentru această propunerea legislativă.

PREŞEDINTE,
Iulian Iancu
Consilier parlamentar,

Cristina Bălănescu
